נמניה בייליצה

נמניה בייליצה (בסרבית: Немања Бјелица; נולד ב-9 במאי 1988) הוא כדורסלן עבר סרבי בעמדת הפאוור פורוורד. משמש מנהל מקצועי בקבוצת בחצ'שהיר קולג'י.

קריירה מקצועית
אירופה
ביילציה נולד וגדל בבלגרד. שיחק בקבוצת הנוער של פרטיזן בלגרד, הוא עזב את הקבוצה לאחר שהיה מעורב בקטטה במהלכה שבר את שני מרפקיו.

בעונת 2007/2008 שיחק בארקדיה טריסקירשן מהליגה האוסטרית. ב-2008 שב לסרביה הצטרף לקבוצת כוכב האדום בלגרד בהדרכתו של המאמן סבטיסלב פשיץ' ושיחק במסגרתה במשך שתי עונות בליגה הסרבית וביורוקאפ. ב-2010 נבחר בדראפט ה-NBA במקום ה-35 בסיבוב השני על ידי וושינגטון ויזארדס, הזכויות על הבחירה הועברו באותו ערב למינסוטה טימברוולבס.

באוגוסט 2010 הצטרף לקאחה לבורל ויטוריה מליגת העל הספרדית ושיחק במדיה במשך שלוש עונות.

ביולי 2013 חתם על חוזה לשלוש שנים בפנרבחצ'ה אולקר הטורקית. הוא זכה עמה בגביע ב-2013, באליפות ב-2014, סייע לה להעפיל לפיינל פור של היורוליג ב-2015 ונבחר ל-MVP של היורוליג לעונת 2014/2015. בעונה זו רשם ממוצע ביורוליג של 12.1 נקודות ו-8.5 ריבאונדים למשחק.

מינסוטה טימברוולבס
ביולי 2015 חתם על חוזה בקבוצת מינסוטה טימברוולבס מליגת ה-NBA. בעונתו הראשונה ב-NBA קלע 5.1 נקודות למשחק בלבד, כשחקן ספסל.

סקרמנטו קינגס
ביולי 2018, לאחר 3 עונות במינסוטה, חתם בייליצה על חוזה ל-3 עונות בסקרמנטו קינגס, עבור כ-20.5 מיליון דולר.

מיאמי היט
במרץ 2021 הועבר בייליצה בטרייד למיאמי היט, תמורת מוריס הארקלס וכריס סילבה.

 גולדן סטייט ווריורס 
לקראת עונת 2021/2022 חתם בייליצה על חוזה לעונה אחת בגולדן סטייט ווריורס.

נבחרת סרביה
בייליצה חבר סגל נבחרת סרביה. הוא זכה עם הנבחרת הצעירה במדליית זהב באוניברסיאדת בלגרד (2009). עם הנבחרת הבוגרת זכה במדליית כסף באליפות אירופה בכדורסל 2009, שיחק באליפות העולם בכדורסל 2010 בה סיימה הנבחרת במקום הרביעי, באליפות אירופה בכדורסל 2011 בה סיימה שמינית ובאליפות אירופה בכדורסל 2013 בה סיימה שביעית. בגביע העולם בכדורסל 2014 היה השחקן המוביל בנבחרת שזכתה במדליית הכסף. הוא רשם באליפות ממוצע של 11.9 נקודות, 6.9 ריבאונדים ו-2.8 אסיסטים למשחק. באליפות אירופה בכדורסל 2015 היה הקלע והריבאונדר המצטיין בנבחרת שסיימה במקום הרביעי, הוא סיים את הטורניר עם ממוצע של 13.9 נקודות ו-6.6 ריבאונדים למשחק.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  מינסוטה 60  0  17.9  0.468  0.384  0.727  3.5  1.4  0.4  0.4  5.1  מינסוטה 65  1  18.3  0.424  0.316  0.738  3.8  1.2  0.6  0.3  6.2  מינסוטה 67  21  20.5  0.461  0.415  0.800  4.1  1.3  0.7  0.2  6.8  סקרמנטו 77  70  23.2  0.479  0.401  0.761  5.8  1.9  0.7  0.7  9.6  סקרמנטו 72  67  27.9  0.481  0.419  0.821  6.4  2.8  0.9  0.6  11.5  סקרמנטו 26  1  16.9  0.460  0.293  0.762  3.8  1.9  0.3  0.1  7.2 מיאמי 11  2  14.2  0.435  0.370  0.556  2.5  1.8  0.6  0.3  5.0 קריירה 378  162  21.2  0.465  0.387  0.765  4.6  1.8  0.7  0.4  7.9

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  מינסוטה 5  0  9.4  0.438  0.571  0.714  3.0  0.6  0.6  0.0  4.6  מיאמי 2  0  15.0  0.455  0.500  0.667  2.5  1.0  1.0  0.5  9.0 קריירה 7  0  11.0  0.444  0.533  0.692  2.9  0.7  0.7  0.1  5.9

קישורים חיצוניים



הערות שוליים

קטגוריה:כדורסלני נבחרת סרביה
קטגוריה:כדורסלנים סרבים
קטגוריה:כדורסלני הכוכב האדום בלגרד
קטגוריה:כדורסלני פנרבחצ'ה
קטגוריה:כדורסלני סאסקי בסקוניה
קטגוריה:כדורסלני מינסוטה טימברוולבס
קטגוריה:כדורסלני סקרמנטו קינגס
קטגוריה:כדורסלני מיאמי היט
קטגוריה:זוכי פרס ה-MVP של היורוליג
קטגוריה:בחירות דראפט של וושינגטון ויזארדס
קטגוריה:כדורסלני גולדן סטייט ווריורס
קטגוריה:סרבים שנולדו ב-1988